CELEX: 32012R0546
Language: et
Date: 2012-06-25 00:00:00
Title: Komisjoni rakendusmäärus (EL) nr 546/2012, 25. juuni 2012 , millega muudetakse määrust (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded  EMPs kohaldatav tekst

26.6.2012   
            
            
               ET
            
            
               Euroopa Liidu Teataja
            
            
               L 165/25
            
         KOMISJONI RAKENDUSMÄÄRUS (EL) nr 546/2012,
   25. juuni 2012,
   millega muudetakse määrust (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja artikli 8 lõiget 4,
   võttes arvesse nõukogu 26. aprilli 2004. aasta direktiivi 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu, muudetakse direktiive 90/426/EMÜ ja 92/65/EMÜ ja tunnistatakse kehtetuks direktiiv 72/462/EMÜ, (2) eriti selle artikli 3 lõiget 1 ja artikli 7 punkti e,
   ning arvestades järgmist:
   
               (1)
            
            
               Komisjoni määruses (EL) nr 206/2010 (3) on sätestatud veterinaarsertifitseerimise nõuded teatavate elusloomi ja värsket liha sisaldavate saadetiste liitu toomiseks. Selles on sätestatud ka nende kolmandate riikide, territooriumide või nende osade loetelud, millest võib tuua Euroopa Liitu kõnealuseid saadetisi.
            
         
               (2)
            
            
               Määruses (EL) nr 206/2010 on sätestatud, et kabiloomade saadetisi võib liitu tuua vaid siis, kui need on pärit kõnealuse määruse I lisa 1. osas loetletud kolmandatest riikidest, territooriumidelt või nende osadest, mille jaoks on olemas veterinaarsertifikaadi näidis, mis vastab kõnealuses osas loetletud asjaomasele saadetisele. Lisaks peab kõnealuste saadetistega olema kaasas asjakohane veterinaarsertifikaat, mis on koostatud vastavalt määruse (EL) nr 206/2010 I lisa 2. osas sätestatud näidisele, võttes arvesse kõnealuse lisa 1. osa tabeli kuuendas veerus osutatud eritingimusi.
            
         
               (3)
            
            
               Kogu Kanada territoorium, välja arvatud Okanagani oru piirkond Briti Columbias, on praegu määruse (EL) nr 206/2010 I lisa 1. osa loeteluga heaks kiidetud, et eksportida liitu muu hulgas impordijärgselt aretamiseks ja/või tootmiseks ettenähtud kodulambaid (Ovis Aries) ja kodukitsi (Carpa hircus), kellega on kaasas näidisele OVI-X vastav veterinaarsertifikaat. Kuid Kanadat ei ole nimetatud kõnealuse lisa 1. osa tabeli kuuendas veerus kui riiki, millel on ametlikult tunnistatud brutselloosivaba staatus seoses kõnealuse sertifikaadi näidise kohaselt sertifitseeritud elusloomade ekspordiga Euroopa Liitu.
            
         
               (4)
            
            
               Nõukogu 28. jaanuari 1991. aasta direktiivis 91/68/EMÜ loomatervishoiu kohta ühendusesiseses lamba- ja kitsekaubanduses (4) on muu hulgas sätestatud tingimused, mille alusel liikmesriike või nende piirkondi tunnistatakse ametlikult brutselloosivabaks.
            
         
               (5)
            
            
               Lisaks on direktiivis 2004/68/EÜ sätestatud, et kui liit saab ametlikult tunnistada kolmanda riigi ametlike tervishoiutagatiste samaväärsust, võivad loomatervishoiu erinõuded kabjaliste toomiseks kõnealusest kolmandast riigist liitu põhineda nendel tagatistel.
            
         
               (6)
            
            
               Kanada on esitanud komisjonile dokumendid, millega tõendatakse Kanada vastavust direktiivi 91/68/EMÜ tingimustele, et saada ametlik tunnustus brutselloosivaba (B. melitensis) staatuse kohta kogu riigi territooriumil, et eksportida liitu impordijärgselt aretamiseks ja/või tootmiseks ettenähtud kodulambaid (Ovis Aries) ja kodukitsi (Carpa hircus), kellega on kaasas määruse (EL) nr 206/2010 I lisa 2. osas sätestatud näidisele OVI-X vastav veterinaarsertifikaat.
            
         
               (7)
            
            
               Pärast Kanada esitatud dokumentide hindamist tuleks kõnealune kolmas riik ametlikult brutselloosivabaks (B. melitensis) tunnistada. Seetõttu tuleks määruse (EL) nr 206/2010 I lisa 1. osa kuuendas veerus kõnealuse kolmanda riigi kohta teha vastav viide.
            
         
               (8)
            
            
               Lisaks on määruses (EL) nr 206/2010 sätestatud, et inimtoiduks ette nähtud värske liha saadetisi võib liitu importida vaid siis, kui need on pärit kõnealuse määruse II lisa 1. osas loetletud kolmandatest riikidest, territooriumidelt või nende osadest, mille jaoks on olemas veterinaarsertifikaadi näidis, mis vastab kõnealuses osas loetletud asjaomasele saadetisele.
            
         
               (9)
            
            
               Määruse (EL) nr 206/2010 II lisa 1. osas on loetletud neli Botswana territooriumi osa piirkondadena, kust on lubatud importida liitu konditustatud värsket ja laagerdunud kabiloomade liha. Need piirkonnad koosnevad mitmest veterinaarkontrollitsoonist.
            
         
               (10)
            
            
               Pärast suu- ja sõrataudi puhangut Botswana piirkonnas BW-1 peatati alates 11. maist 2011 komisjoni määrusega (EL) nr 206/2010, mida on muudetud komisjoni rakendusmäärusega (EL) nr 801/2011, (5) Botswana luba eksportida sellest piirkonnast Euroopa Liitu kabiloomade konditustatud värsket ja laagerdunud liha. Botswana piirkond BW-1 koosneb veterinaarkontrollitsoonidest 3c, 4b, 5, 6, 8, 9 ja 18.
            
         
               (11)
            
            
               2. detsembril 2011 teatas Botswana komisjonile veterinaarkontrollitsoonide 3c, 4b, 5, 6, 8, 9 ja 18 edukast tunnistamisest suu- ja sõrataudivabaks Maailma Loomatervise Organisatsiooni poolt. Seetõttu ei ole kabiloomade konditustatud värske ja laagerdunud liha liitu eksportimise loa peatamine enam vajalik.
            
         
               (12)
            
            
               Botswana on kuulutanud veterinaarkontrollitsoonis 6 Zimbabwe piiri lähedal asuva ala range järelevalvega tsooniks ning on teatanud komisjonile, et kõik selle piirkonna koduveised on tapetud. Sellele piirkonnale ei tohiks anda luba eksportida liitu kabiloomade konditustatud värsket ja laagerdunud liha. Seetõttu tuleks see piirkond välja jätta piirkonnast BW-1, mis on määruse (EL) nr 206/2010 II lisa 1. osas olevas loetelus.
            
         
               (13)
            
            
               Seepärast tuleks määrust (EL) nr 206/2010 vastavalt muuta.
            
         
               (14)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 206/2010 muudetakse järgmiselt:
   
               1)
            
            
               I lisa 1. osas asendatakse kirje Kanada kohta järgmisega:
               
                           „CA – Kanada
                        
                        
                           CA-0
                        
                        
                           Kogu riik
                        
                        
                           POR-X
                        
                        
                            
                        
                        
                           
                              IVb IX V”
                        
                     
                           CA-1
                        
                        
                           Kogu riik, välja arvatud järgmiselt piiritletud Okanagani oru piirkond Briti Columbias:
                           
                                       —
                                    
                                    
                                       Kanada ja Ameerika Ühendriikide piiril asuvast punktist 120°15′ pikkust ja 49° laiust
                                    
                                 
                                       —
                                    
                                    
                                       põhja suunas punktini 119°35′ pikkust ja 50°30′ laiust
                                    
                                 
                                       —
                                    
                                    
                                       kirde suunas punktini 119° pikkust ja 50°45′ laiust
                                    
                                 
                                       —
                                    
                                    
                                       lõuna suunas Kanada ja Ameerika Ühendriikide piiril asuva punktini 118°15′ pikkust ja 49° laiust
                                    
                                 
                        
                           BOV-X, OVI-X, OVI-Y RUM (*)
                        
                        
                           
                              A
                           
                        
                     
         
               2)
            
            
               II lisa 1. osas asendatakse kirje Botswana kohta järgmisega:
               
                           „BW – Botswana
                        
                        
                           BW-0
                        
                        
                           Kogu riik
                        
                        
                           EQU, EQW
                        
                        
                            
                        
                        
                            
                        
                        
                            
                        
                        
                            
                        
                     
                           BW-1
                        
                        
                           Veterinaarkontrollitsoonid 3c, 4b, 5, 6, 8, 9 ja 18, välja arvatud tsoonis 6 asuv range järelevalvega tsoon, mis asub Zimbabwe piiri ja maantee A1 vahel
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           11. mai 2011
                        
                        
                           26. juuni 2012
                        
                     
                           BW-2
                        
                        
                           Veterinaarkontrollitsoonid 10, 11, 13 ja 14
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                            
                        
                        
                           7. märts 2002
                        
                     
                           BW-3
                        
                        
                           Veterinaarkontrollitsoon 12
                        
                        
                           BOV, OVI, RUF, RUW
                        
                        
                           F
                        
                        
                           1
                        
                        
                           20. oktoober 2008
                        
                        
                           20. jaanuar 2009
                        
                     
                           BW-4
                        
                        
                           Veterinaarkontrollitsoon 4a, välja arvatud 10 km laiune range järelevalvega puhvertsoon piki suu- ja sõrataudi vaktsineerimistsooni ja looduskaitseala piiri
                        
                        
                           BOV
                        
                        
                           F
                        
                        
                           1
                        
                        
                            
                        
                        
                           18. veebruar 2011”
                        
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 18, 23.1.2003, lk 11.
   
      (2)  ELT L 139, 30.4.2004, lk 321.
   
      (3)  ELT L 73, 20.3.2010, lk 1.
   
      (4)  EÜT L 46, 19.2.1991, lk 19.
   
      (5)  ELT L 205, 10.8.2011, lk 27.